સાઉથ આફ્રિકા વિરુદ્ધ 5 જાન્યુઆરીથી શરૂ થઈ રહેલી ત્રણ ટેસ્ટની સીરીઝ માટે ટીમની જાહેરાત કરાઈ છે. 17 સદસ્યોની આ ટીમની કમાન વિરાટ કોહલીને સોંપવામાં આવી છે. વિકેટકિપર પાર્થિવ પટેલનું પણ ટીમમાં કમબેક થયું છે. તેણે પોતાની અંતિમ મેચ પાછલા વર્ષે ડિસેમ્બરમાં ઈંગ્લેન્ડ વિરુદ્ધ ચેન્નઈમાં રમી હતી. ઈનિંગની શરૂઆત કરતા તેણે 71 રન બનાવ્યા હતા. ભારત સાઉથ આફ્રિકા વિરુદ્ધ ત્રણ મેચોની સીરીઝની પહેલી મેચ 5 જાન્યુઆરીએ કેપટાઉનમાં રમશે.